
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 67 


27 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις, δικαιολογητικά και διαδικασία απαλ¬ 
λαγής από τον Ειδικό Φόρο Κατανάλωσης, που 
αναλογεί στην ισοπροπυλική αλκοόλη και αιθυλική 
αλκοόλη που παραλαμβάνουν τα εφοδιαστικά κέ¬ 


ντρα των ενόπλων δυνάμεων για την παραγωγή 

φαρμάκων. 1 

Πολιτογράφηση των Ομογενών Αλλοδαπών Τασσιου 
Γεωργίου του Περικλή και Μενοικου Μενοικου του 
Λουκή. 2 


Αναπροσαρμογή του ανωτάτου ορίου του εφάπαξ 
βοηθήματος που χορηγεί ο Κλάδος Πρόνοιας του 
Ταμείου Συντάξεων - Εφημεριδοπωλών και Υπαλ¬ 
λήλων Πρακτορείων στους ασφαλισμένους του, 
Εφημεριδοπώλες και Υπαλλήλους Πρακτορείων.. 3 

Ανακατανομή Οργανικών Θέσεων κλάδου ΔΕ7 - ΔΕ8 
Τεχνικώντης Υπηρεσίας Πολιτικής Αεροπορίας... 4 

Ορισμός εισηγητών για μελέτη και εισήγηση θεμάτων 
αρμοδιότητας Γενικού Γραμματέα που μεταβιβά¬ 
στηκαν στην Περιφέρεια με το Ν. 2910/2001, 

3013/2002 και 3074/2002 και παροχή εξουσιοδότη¬ 
σης υπογραφής στο Γενικό Διευθυντή και τους 
Π ροϊσταμένους τω ν Υπη ρεσιών για τη ν άσκη ση των 


παραπάνω αρμοδιοτήτων. 5 

Απόκτηση Ελληνικής Ιθαγένειαςτου ΙΒΑΝΟΦΧΡΙΣΤΟ¬ 
ΦΟΡΟΥτου ΜΠΟΡΙΣ και της ΜΑΡΙΝΑΣ. 6 

Απόκτηση της ελληνικής ιθαγένειας της ομογενούς 

Αλεξάνοβα Όλγας. 7 

Απόκτηση της ελληνικής ιθαγένειας του ομογενούς 

Αλεξάνοβ Αρσέν. 8 

Έγκριση υπερωριακής εργασίας σε υπαλλήλους της 
Δ/νσης Τεχνικών Υπηρεσιών (Τμ. Μηχ. Εξοπλισμού) 

Ν. Καρδίτσας για το διάστημα 1.1.2003 έως 

30.6.2003. 9 

Καθιέρωση ωρών υπερωριακής εργασίας στους Γεω- 
πόνους της Δ/νσης Γεωργίας και Κτην/φίας Μεσ¬ 
σηνίας που ασχολούνται με το πρόγραμμα ΟΣΔΕ 
κατά τον Δεκέμβριο 2002. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 1770/30.12.2002 απόφαση 
του Υπουργού Γεωργίας. 11 


Διόρθωση σφάλματος στην 5573/11.9.2002 απόφασή 

μας (ΦΕΚ 1307/τ.Β'/9.10.2002. 12 

Διόρθωση σφάλματος στην 1000/22.2.2002 απόφαση 
του Γενικού Γραμματέας Περιφέρειας Κεντρικής 

Μακεδονίας. 13 

Διόρθωση σφάλματος στην 4693/1.7.2002 απόφαση 
του Γενικού Γραμματέα Περιφέρειας Κεντρικής 

Μακεδονίας. 14 

Διόρθωση σφάλματος στην 8314/14.2.2002 απόφαση 
του Γενικού Γραμματέα Περιφέρειας Κεντρικής 

Μακεδονίας. 15 

Διόρθωση σφάλματος στην 7714/10.1.2002 απόφαση 
του Γενικού Γραμματέα Περιφέρειας Κεντρικής 
Μακεδονίας. 16 


ΑΠΟΦΑΣΕΙ Σ 

Αριθ. Δ.81/3/Α0018 (ΐ) 

Προϋποθέσεις, δικαιολογητικά και διαδικασία απαλλα¬ 
γής από τον Ειδικό Φόρο Κατανάλωσης, που αναλογεί 
στην ισοπροπυλική αλκοόλη και αιθυλική αλκοόλη που 
παραλαμβάνουν τα εφοδιαστικά κέντρα των ενόπλων 
δυνάμεων για την παραγωγή φαρμάκων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του εδ. δ' της παρ.1 και της παρ. 2 του 
άρθρου 83 του Ν. 2960/2001 (ΦΕΚ 265 Α') «Περί Εθνικού 
Τελωνειακού Κώδικα». 

2. Την Δ. 1693/55/16.12.1993 Δ.Υ.Ο «Σχετικά με την 
απαλλαγή της ισοπροπυλικής αλκοόλης που προορίζεται 
για φαρμακευτικούς σκοπούς». 

3. Την Α224/7/18Α717.2.1996 Δ.Υ.Ο «Σχετικά με ατελή 
παραλαβή αιθυλικής αλκοόλης από τα Εφοδιαστικά Κέ¬ 
ντρα των Ενόπλων Δυνάμεων». 

4. Την Φ.585/349/16.6.1999 Α.Υ.Ο «Όροι και διατυπώ¬ 
σεις για την απαλλαγή από τον Ε.Φ.Κτης αιθυλικής ή ισο- 
προπυλικής αλκοόλης που χρησιμοποιείται για την παρα¬ 
γωγή φαρμάκων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την αρ. 1100383/1330/Α0006/31.10.2001 (ΦΕΚ 
1485/Β/31.10.2001), Κοινή Απόφαση του Πρωθυπουργού 
και του Υπουργού Οικονομικών «Καθορισμός αρμοδιοτή¬ 
των των Υφυπουργών Οικονομικών». 

6. Το γεγονός ότι, η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, δεδομένου 
ότι θεσπίζει διαδικασίες εφαρμογής διατάξεων του Ν. 
2960/2001, αποφασίζουμε: 

Άρθρο 1 

Δικαιούχοι απαλλαγής 

Το εφοδιαστικό κέντρο 441 ΑΒΥΥ του Γενικού Επιτελεί¬ 
ου Στρατού (ΓΕΣ) παραλαμβάνει με απαλλαγή από τον Ει¬ 
δικό Φόρο Κατανάλωσης (Ε.Φ.Κ) αιθυλική και ισοπροπυ- 
λική αλκοόλη με σκοπό την παραγωγή φαρμάκων. 

Άρθρο 2 

Όροι και προϋποθέσεις χορήγησης της απαλλαγής. 

Η προβλεπόμενη, από τις παρ.1 εδάφιο δ' και 2 του άρ¬ 
θρου 83 του Ν. 2960/2001, απαλλαγή από τον Ε.Φ.Κ αιθυ¬ 
λικής και ισοπροπυλικής αλκοόλης χορηγείται με την 
προσκόμιση από τον δικαιούχο των πιο κάτω δικαιολογη- 
τικών: 

α. Αίτηση με την οποία θα ζητείται η παραλαβή με απαλ¬ 
λαγή από τον Ε.Φ.Κ αιθυλικής ή ισοπροπυλικής αλκοόλης 
και στην οποία θα δηλώνονται: 

- Οι ποσότητες που χρησιμοποιήθηκαντο προηγούμενο 
έτος, 

- Οι ποσότητες που απαιτούνται για την κάλυψη των 
αναγκών ενός έτους, 

- Ότι οι προς παραλαβή ποσότητες θα χρησιμοποιη¬ 
θούν αποκλειστικά για την παραγωγή φαρμάκων και δεν 
θα διατεθούν για άλλη χρήση σε άλλο πρόσωπο, χωρίς 
προηγούμενη άδεια της τελωνειακής αρχής. 

Β. Αντίγραφο της άδειας παραγωγής και της άδειας κυ¬ 
κλοφορίας φαρμάκων στη σύνθεση των οποίων περιέχε- 
ται αιθυλική ή ισοπροπυλική αλκοόλη, που χορηγείται 
από τον Εθνικό Οργανισμό Φαρμάκων (Ε.Ο.Φ) και προ- 
βλέπεται στο άρθρο 2 της αριθ.Φ.585/349/22.6.1999 
Α.Υ.Ο. 

γ. Έγγραφο της Διεύθυνσης Οργάνωσης του ΓΕΣ από 
το οποίο να προκύπτει, ότι ο σκοπός του εργαστηρίου της 
ΑΒΥΥ είναι η παρασκευή φαρμακευτικού και επιδεσμικού 
υλικού για τις ανάγκες των Ενόπλων Δυνάμεων. 

δ. Έγγραφο της Διεύθυνσης Υγειονομικού του ΓΕΣ από 
το οποίο να προκύπτει η σύνθεση - συνταγή του υπό πα¬ 
ρασκευή φαρμακευτικού σκευάσματος. 

Άρθρο 3 

Διαδικασία - έλεγχος απαλλαγής. 

1. Κατά την ατελή παράδοση της αιθυλικής ή ισοπρο- 
πυλικής αλκοόλης θα συντάσσονται τα προβλεπόμενα 
από την Δ.6220/55 Υπ. Απόφαση πρακτικά ατελείας εκ 
των οποίων τα δύο θα αποστέλλονται στην αρμόδια για 
την παρακολούθηση των ατελώς εισαγόμενων ειδών Τε- 
λωνειακή Αρχή σύμφωνα με τα οριζόμενα στην πιο πάνω 
απόφαση όπως έχει τροποποιηθεί με την Α.7590/ 
162/1982. 

2. Οι παραλαμβανόμενες ποσότητες αλκοόλης από το 
εφοδιαστικό κέντρο 441 ΑΒΥΥ του ΓΈ.Σ θα καταχωρού- 
νται σε ειδικό βιβλίο, ξεχωριστό για κάθε τύπο αλκοόλης 
(αλκοόλη 95°, απόλυτη αλκοόλη 100° και ισοπροπυλική 
αλκοόλη) που προβλέπεται από το άρθρο 3 της 
αριθ.Φ.585/349/22.6.1999 Α.Υ.Ο. Το εν λόγω βιβλίο θα πι¬ 


στώνεται με βάση την Εντολή Χρεοπίστωσης, με τα πα- 
ραγόμενα προϊόντα και με τις αντίστοιχες ποσότητες αλ¬ 
κοόλης που χρησιμοποιήθηκε στην παραγωγή τους 

3. Για τον έλεγχο της διαπίστωσης της νόμιμης χρησι¬ 
μοποίησης της αιθυλικής και ισοπροπυλικής αλκοόλης 
ισχύουν τα όσα προβλέπονται στα άρθρα 3 και 5 της αριθ. 
Φ.585/349/22.6.1999 Α.Υ.Ο. 

Άρθρο 4. 

Έναρξη ισχύος 

1. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα,15 Ιανουάριου 2003 

Ο ΥΦΥΠΟΥΡΓΟΣ 

ΑΠ.ΦΩΤΙΑΔΗΣ 
-♦- 

( 2 ) 

Πολιτογράφηση των Ομογενών Αλλοδαπών Τασσιου Γε¬ 
ωργίου του Περικλή και Μενοικου Μενοικου του Λου- 
κή. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ, 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 79654/297000/02/14.1.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 23.2.2000 αίτηση πολιτο¬ 
γράφησης του ομογενούς αλλοδαπού ΤΑΣΣΙΟΥ ΓΕΩΡΓΙ¬ 
ΟΥ του Περικλή, για την απόκτηση της ελληνικής ιθαγέ¬ 
νειας. 

2. Με την Φ. 90047/29697/02/14.1.2003 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, γίνεται δεκτή η από 2.10.2000 αίτηση πολιτο¬ 
γράφησης του ομογενούς αλλοδαπού ΜΕΝΟΙΚΟΥ ΜΕ- 
ΝΟΙΚΟΥ του Λουκή, για την απόκτηση της Ελληνικής Ιθα¬ 
γένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-*- 

Αριθ. Φ.55/1296 (3) 

Αναπροσαρμογή του ανωτάτου ορίου του εφάπαξ βοη¬ 
θήματος που χορηγεί ο Κλάδος Πρόνοιαςτου Ταμείου 
Συντάξεων - Εφημεριδοπωλών και Υπαλλήλων Πρα¬ 
κτορείων στους ασφαλισμένους του, Εφημεριδοπώ¬ 
λες και Υπαλλήλους Πρακτορείων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 «περί 
συστάσεως ειδικού λογαριασμού πρόνοιας παρά τω Τα- 
μείω Συντάξεων Εφημεριδοπωλών και Υπαλλήλων Πρα¬ 
κτορείων» σε συνδυασμό με τις διατάξεις του άρθρου 66 
του Ν. 2084/1992 (ΑΊ65). 

2. Τις διατάξεις του άρθρου 7 του Ν. 1275/82 (Α' 100) 
«Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου», 

3. Τις διατάξεις του άρθρου 29 του ν. 1558/85 (ΑΊ37) 
όπως προστέθηκαν με το άρθρο 27 του Ν. 2081/92 (Α. 
154) και αντικαταστάθηκαν με τις διατάξεις του άρθρου 1 

παρ. του Ν. 2469/97 (Α'38) «Περιορισμοί και βελτίωση της 
αποτελεσματικότητας των κρατικών δαπανών και άλλες 
διατάξεις». 

4. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους υφυ¬ 
πουργούς Εργασίας και Κοινωνικών Ασφαλίσεων». 

5. Το 3425/25/1.2.2002 έγγραφο του Υπουργείου Εθνι¬ 
κής Οικονομίας «Αύξηση συντάξεων και εφάπαξ παροχών 
για το έτος 2002». 

β. Την 57/30.5.2002 απόφαση του Δ.Σ. του Ταμείου Συ¬ 
ντάξεων Εφημεριδοπωλών και Υπαλλήλων Πρακτορείων. 

7. Την από 1.8.2002 οικονομική έκθεση της Δ/νσης Ανα- 
λογιστικών Μελετών της Γ.Γ. Κ.Α. 

11. Το γεγονός ότι από την απόφαση αυτή προκαλείται 
δαπάνη ύψους 27.000 Ευρώ η οποία δεν βαρύνει τον κρα¬ 
τικό προϋπολογισμό αλλά θα καλύπτεται για τα επόμενα 
πέντε χρόνια από τον προϋπολογισμό του ΤΣΕΥΠ και θα 
βαρύνει τον ΚΑΕ 0631, 

12. Την γνώμη του Συμβουλίου Κοινωνικής Ασφάλισης 
που διατυπώθηκε κατά την 13/28.11.2002 συνεδρίασή 
του, αποφασίζουμε: 

Το προβλεπόμενο από την παράγραφο 3 του άρθρου 8 
του Κανονισμού Πρόνοιας του Ταμείου Συντάξεων Εφη¬ 
μεριδοπωλών και Υπαλλήλων Πρακτορείων, ανώτατο 
όριο του εφάπαξ βοηθήματος που καταβάλλεται στους 
ασφαλισμένους Εφημεριδοπώλες και Υπαλλήλους Πρα¬ 
κτορείων, όπως έχει καθορισθεί με την Υ.Α.Φ55/133/ 
25.2.2002 (Β' 266) αυξάνεται κατά ποσοστό 3% , ήτοι κα¬ 
θορίζεται στο ποσό των 44.815,54 Ευρώ. 

Η ισχύς της απόφασης αυτής αρχίζει από την 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Δ10/Α/1901/154 (4) 

Ανακατανομή Οργανικών Θέσεων κλάδου ΔΕ7 - ΔΕ8 Τε¬ 
χνικών της Υπηρεσίας Πολιτικής Αεροπορίας. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη : 

1 . Τις διατάξεις του Ν.Δ. 714/70 «περί Ιδρύσεως ΔΕΜ 
παρά τω Υπουργείω Συγκοινωνιών και Οργανώσεως της 
Υ.Π.Α. « (ΦΕΚ 238 Α') όπως τροποποιήθηκε με το Ν. 
1340/83 (ΦΕΚ 35 Α'). 

2. Τις διατάξειςτου Π.Δ. 56/89 «Οργανισμόςτης Υ.Π.Α.» 
(ΦΕΚ 28 Α') όπως τροποποιήθηκε μεταγενέστερα. 

3 . Τις διατάξεις του άρθ. 21 παρ. 2 & 4 του Ν. 2085/92 
«Ρύθμιση θεμάτων Οργάνωσης, λειτουργίας και προσω¬ 
πικού της Δημ. Διοίκησης και άλλες διατάξεις» (ΦΕΚ 170 
Α') και του άρθ. 8του Π.Δ. 35/93 (ΦΕΚ 13 Α'). 

4 . Τις διατάξειςτου άρθ. 29Α'του Ν.1558/85 που προ¬ 
στέθηκε με το άρθ. 27 του Ν. 2081/92 (ΦΕΚ 154 Α') και 
αντικαταστάθηκε με τη παρ. 2α του άρθ. 1 του Ν. 2469/97 
(ΦΕΚ 138 Α'). 

5 . Την αρ. Δ 10/Α/45 720/2298/30.8.93 απόφαση του Δι¬ 
οικητή της Υ.Π.Α. «Κατανομή των οργανικών θέσεων του 
προσωπικού της Υ.Π.Α, στις Οργανικές Μονάδες» (ΦΕΚ 
735 Α'). 


6. Το αρ. Δ9/Β/11341/11.12.2002 υπηρεσιακό σημείωμα 
της Δ/νσης Διοικητικού. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

8 . Τις οργανωτικές και λειτουργικές ανάγκες της Υπη¬ 
ρεσίας, αποφασίζουμε: 

1. Ανακατανέμουμε τις θέσεις του κλάδου ΔΕ7-ΔΕ8 Τε¬ 
χνικών με την αύξηση κατά μία (1) των θέσεωντου κλάδου 
αυτού στον Κρατικό Αερολιμένα Αράξου (ΚΑΑΞ) και την 
αντίστοιχη μείωση των θέσεων του ίδιου κλάδου στην 
Υπηρεσία Ελέγχου Περιοχής (ΥΕΠ). 

2. Ισχύς της απόφασης αυτής από δημοσιεύσεως της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2003 
Ο Διοικητής 

ΣΤΑΥΡΟΣ ΚΩΝΣΤΑΝΤΙΝΙΔΗΣ 
-♦- 

Αριθ. 526 (5) 

Ορισμός εισηγητών για μελέτη και εισήγηση θεμάτων αρ¬ 
μοδιότητας Γενικού Γραμματέα που μεταβιβάστηκαν 
στην Περιφέρεια με το Ν. 2910/2001, 3013/2002 και 
3074/2002 και παροχή εξουσιοδότησης υπογραφής 
στο Γενικό Διευθυντή και τους Προϊσταμένους των 
Υπηρεσιών για την άσκηση των παραπάνω αρμοδιο¬ 
τήτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2910/2001 «Είσοδος και παρα¬ 
μονή αλλοδαπών στην Ελληνική Επικράτεια. Κτήση της 
ελληνικής ιθαγένειας με πολιτογράφηση και άλλες διατά¬ 
ξεις», όπως αυτός τροποποιήθηκε και συμπληρώθηκε με 
τις όμοιες του Ν. 3013/2002 και 3074/2002. 

2. Τις διατάξειςτου Π.Δ/τος 69/2002 (ΦΕΚ53/19.3.2000, 
Τ.Α’) «Σύσταση Δ/νσης Αστικής Κατάστασης και Αλλοδα¬ 
πών και Μετανάστευσης στην Περιφέρεια Δυτικής Ελλά¬ 
δος». 

3. Τις διατάξεις του άρθρου 1 (παρ. 2, εδ. 10) του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

4. Τις διατάξεις του Ν. 1622/86 «Τοπική Αυτοδιοίκηση - 
Περιφερειακή Ανάπτυξη - Δημοκρατικός Προγραμματι¬ 
σμός». 

5. Τις υφιστάμενες υπηρεσιακές συνθήκες και την ανά¬ 
γκη παροχής εξουσιοδότησης υπογραφής για την αποτε¬ 
λεσματικότερη άσκηση των αρμοδιοτήτων της Περιφέ¬ 
ρειας σε θέματα αστικής κατάστασης, αλλοδαπών και με¬ 
τανάστευσης, με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

α. Ορίζουμε όπως οι μεταβιβασθείσες αρμοδιότητες 
στο Γ ενικό Γ ραμματέα της Περιφέρειας, με τις διατάξεις 
του Ν. 2910/2001, όπως τροποποιήθηκε και συμπληρώ¬ 
θηκε με τους Ν. 3013/2002 και 3074/2002, ασκούνται, 
όσον αφορά τη μελέτη και εισήγηση των θεμάτων, από 
την Δ/νση Αστικής Κατάστασης και Αλλοδαπών και Μετα¬ 
νάστευσης, της Περιφέρειας. 

β. Αναθέτουμε στο Γενικό Διευθυντή της Περιφέρειας 
και στους Προϊσταμένους της Δ/νσης και των Τμημάτων 
Αστικής Κατάστασης Αλλοδαπών και Μετανάστευσης να 
υπογράφουν με εντολή μας (Με εντολή Γενικού Γραμμα- 
τέα) αποφάσεις, έγγραφα, εντάλματα ή άλλες πράξεις 
της αρμοδιότητάς μας, σύμφωνα με όσα ορίζονται κατω¬ 
τέρω, με την παρούσα απόφαση: 

Α' ΘΕΜΑΤΑ ΠΟΥ ΘΑ ΥΠΟΓΡΑΦΟΝΤΑΙ ΑΠΟ ΤΟΝ ΓΕΝΙ¬ 
ΚΟ ΓΡΑΜΜΑΤΕΑ ΤΗΣ ΠΕΡΙΦΕΡΕΙΑΣ: 

1. Οι αποφάσεις για την εσωτερική διάρθρωση οργανι¬ 
κών μονάδων σε γραφεία, όπου απαιτείται. 

2. Η αναστολή εκτέλεσης διοικητικής πράξης κατά της 
οποίας ασκήθηκε προσφυγή (άρθρο 8, Ν. 3200/55). 

3. Τις απαντήσεις σε ερωτήσεις ή αναφορές βουλευτών 
που κατατίθενται στην Βουλή των Ελλήνων. 

4. Τις απαντήσεις σε έγγραφα τα οποία κατά την κρίση 
των Προϊσταμένων των υπηρεσιών ή του Γενικού Διευθυ¬ 
ντή, πρέπει να υπογραφούν από εμάς, λόγω της σοβαρό¬ 
τητας ή της γενικότερης σημασίας αυτών. 

5. Η έκδοση σοβαρής σημασίας εγγράφων καθώς και 
των αναφερομένων στις εξωτερικές σχέσεις της χώρας, 
στην Κυβερνητική Πολιτική, στην Εθνική Άμυνα, στην Δη¬ 
μόσια Τάξη και Ασφάλεια. 

6. Η έκδοση πράξεων κανονιστικού περιεχομένου. 

7. Η έκδοση εγγράφων με τα οποία παραγγέλεται ένορ¬ 
κη διοικητική εξέταση. 

8. Η συγκρότηση Συλλογικών Οργάνων, Επιτροπών και 
Συνεργείων διαρκούς φύσεων. 

9. Η σύναψη και υπογραφή προγραμματικών συμβάσεων. 

10. Η έκδοση απόφασης για τη συγκρότηση των Επι¬ 
τροπών Μετανάστευσης. 

11. Η έκδοση απόφασης για ίδρυση ειδικών χώρων κρά¬ 
τησης των υπό απέλαση αλλοδαπών, μέχρις ότου ολο¬ 
κληρωθούν οι διαδικασίες απέλασης. 

1. Η έκδοση απόφασης κλεισίματος του καταστήματος 
ή της επιχείρησης που απασχολεί αλλοδαπό που στερεί¬ 
ται άδειας παραμονής. 

2. Η έκδοση απόφασης για αφαίρεση της άδειας λει¬ 
τουργίας του καταστήματος ή της επιχείρησης, λόγω 
προαγωγής των αλλοδαπών στην πορνεία. 

3. Η έκδοση απόφασης για την επιβολή χρηματικού 
προστίμου από πεντακόσιες έως ένα εκατομμύριο δραχ¬ 
μές α) σε όσους εκμισθώνουν ακίνητα σε αλλοδαπούς 
που δεν έχουν διαβατήριο ή άλλο ταξιδιωτικό έγγραφο ή 
θεώρηση εισόδου ή άδεια παραμονής και β) στους διευ¬ 
θυντές ξενοδοχείων, παραθεριστικών κέντρων, κλινικών 
και θεραπευτηρίων που δεν ενημερώνουντην αστυνομική 
υπηρεσία ή την Υπηρεσία αλλοδαπών και Μετανάστευ¬ 
σης για την άφιξη και αναχώρηση αλλοδαπών που φιλο¬ 
ξενούν. 

4. Η έκδοση απόφασης για την επιβολή προστίμου στις 
ναυτιλιακές εταιρείες ή ταξιδιωτικά γραφεία που μεταφέ¬ 
ρουν παράνομους αλλοδαπούς. 

Β' ΕΚΧΩΡΗΣΗ ΔΙΚΑΙΩΜΑΤΟΣ ΥΠΟΓΡΑΦΗΣ ΣΤΟΝ ΓΕ¬ 
ΝΙΚΟ ΔΙΕΥΘΥΝΤΗ ΤΗΣ ΠΕΡΙΦΕΡΕΙΑΣ: 

1. Η έκδοση απόφασης για την ανάκληση της άδειας πα¬ 
ραμονής. 

2. Η έκδοση απόφασης επί της προσφυγής του υπό δι¬ 
οικητική απέλαση αλλοδαπού, εντός τριών (3) ημερών 
από την άσκηση της προσφυγής. 

3. Η έκδοση απόφασης για την προσωρινή αναστολή 
της απέλασης, αυτεπαγγέλτως, για λόγους ανθρωπιστι¬ 
κούς, ανωτέρας βίας, ή δημοσίου συμφέροντος. 


4. Η έκδοση απόφασης για χορήγηση άδειας παραμο¬ 
νής του αλλοδαπού που τελεί υπό απέλαση και καταγγέλ¬ 
λει πράξεις προαγωγής σε πορνεία, για όσο χρόνο διαρ- 
κεί η αναστολή της απέλασης. 

5. Η έκδοση απόφασης α) για προσωρινή παραμονή του 
υπό απέλαση αλλοδαπού στη χώρα, λόγω κωλυμάτων 
απέλασης και β) για την παράλληλη επιβολή περιοριστι¬ 
κών όρων. 

6. Η έκδοση απόφασης α) για επιβολή προστίμου ενός 
εκατομμυρίου έως πέντε εκατομμυρίων δραχμών στα 
άτομα που αρνούνταινα μεταφέρουντους αλλοδαπούς, 
που έχουν εγγράφει στον κατάλογο των ανεπιθύμητων, 
στη χώρα προέλευσής τους ή σε Τρίτη χώρα και β) για τη 
φύλαξη των χρησιμοποιηθέντων μεταφορικών μέσων 
και την απόδοσή τους μετά την εκπλήρωση συγκεκριμέ¬ 
νων υποχρεώσεων και την παράλληλη επιβολή προστί¬ 
μου. 

7. Η έκδοση απόφασης για επιβολή χρηματικού προστί¬ 
μου από ένα έως πέντε εκατομμύρια στους εργοδότες α) 
που απασχολούν αλλοδαπούς χωρίς άδεια παραμονής 
και β) δεν ενημερώνουν τις αρμόδιες Υπηρεσίες για κάθε 
πρόσληψη και μεταβολή στο καθεστώς εργασίας του αλ¬ 
λοδαπού. 

8. Η ορκωμοσία του πολιτογραφηθέντος. 

9. Η έκδοση της διαπιστωτικής πράξης για την κτήση 
της ελληνικής ιθαγένειας. 

10. Χορήγηση κανονικών αδειών και χορήγηση γονικών 
και αναρρωτικών αδειών στον Πρ/νο της Δ/νσης. 

11. Χορήγηση μισθολογικών κλιμακίων και χρονοεπιδό- 
ματος στον Πρ/νο της Δ/νσης. 

12. Έγκριση μετακίνησης του Προϊσταμένου της 
Δ/νσης καιτων υπαλλήλων για εκτέλεση υπηρεσίας εκτός 
Περιφέρειας. 

13. Έγκριση μετακίνησης του Προϊσταμένου της 
Δ/νσης εντός Περιφέρειας. 

Γ ΕΚΧΩΡΗΣΗ ΔΙΚΑΙΩΜΑΤΟΣ ΥΠΟΓΡΑΦΗΣ ΣΤΟΝ ΔΙ¬ 
ΕΥΘΥΝΤΗ ΤΗΣ Δ/ΝΣΗΣ ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛ¬ 
ΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ: 

1. Η έκδοση απόφασης για χορήγηση ή ανανέωση της 
άδειας παραμονής αλλοδαπών, για τον Νομό Αχάΐας. 

2. Η κλήση σε συνέντευξη ενώπιον της Επιτροπής Με¬ 
τανάστευσης του Νομού Αχάΐας. 

3. Η απόρριψη της αίτησης πολιτογράφησης, εφόσον 
δενπληρούνται οι προϋποθέσεις που προβλέπει ο Νόμος 
(άρθρο 60, Ν. 2910/2001). 

4. Η διαβίβαση του φακέλου της υπόθεσης πολιτογρά¬ 
φησης στο ΥΠ.ΕΣ.Δ.Δ. και Α. 

5. Στον Διευθυντή της Δ/νσης Αστικής Κατάστασης και 
Αλλοδαπών και Μετανάστευσης αναθέτουμε την άσκηση 
και όλων των άλλων σχετικών αρμοδιοτήτων που δεν 
έχουν διατηρηθεί κατά τα ανωτέρω να ασκούνται από 
εμάς ή τον Γ ενικό Διευθυντή, ούτε έχουν μεταβιβασθεί με 
την παρούσα σε υφιστάμενα του Δ/ντή όργανα (Πρ/νους 
Τμημάτων και Γραφείων) και την υπογραφή «Με εντολή 
Γ ενικού Γ ραμματέα» των συναφών προς αυτές αποφάσε¬ 
ων, εγγράφων ή άλλων πράξεων. 

6. Ο Δ/ντής Αστικής Κατάστασης και Αλλοδαπών και 
Μετανάστευσης μπορεί να επιλαμβάνεται της μελέτης 
κάθε κατά την κρίση του θέματος, που υπάγεται στην αρ¬ 
μοδιότητα της Δ/νσης και ανατίθεται με την παρούσα σε 
υφιστάμενα αυτού όργανα. Ομοίως υποχρεούται να τηρεί 
ενήμερο τον Γενικό Γραμματέα και τον Γενικό Δ/ντή για 
κάθε, κατά την κρίση του, σοβαρό θέμα που υπάγεται με 

την παρούσα στην αρμοδιότητά του ή και να προσκομίζει 
την σχετική αλληλογραφία για υπογραφή. 

7. Ο Δ/ντής Αστικής Κατάστασης, Αλλοδαπών και Με¬ 
τανάστευσης δικαιούται να υπογράφει οποιοδήποτε έγ¬ 
γραφο για την υπογραφή του οποίου έχουν εξουσιοδοτη¬ 
θεί οι Προϊστάμενοι Τμημάτων. Οι Προϊστάμενοι Τμημά¬ 
των υποχρεούνται όπως τα σοβαρής σημασίας έγγραφα 
τα θέτουν υπόψη του Δ/ντή για να υπογράφονται από αυ¬ 
τόν «Με εντολή Γενικού Γραμματέα» ή εφόσον αυτός κρί¬ 
νει ότι πρόκειται για μεγάλης σοβαρότητας έγγραφα, 
ενημερώνει το Γ ενικό Γ ραμματέα ή τον Γ ενικό Δ/ντή και 
θέτει υπόψη τους αυτά για την υπογραφή τους. 

Δ' ΕΚΧΩΡΗΣΗ ΔΙΚΑΙΩΜΑΤΟΣ ΥΠΟΓΡΑΦΗΣ ΣΤΟΥΣ 
ΠΡΟΪΣΤΑΜΕΝΟΥΣ ΤΩΝ ΤΜΗΜΑΤΩΝ ΤΗΣ Δ/ΝΣΗΣ ΑΣΤΙ¬ 
ΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ ΜΕΤΑ¬ 
ΝΑΣΤΕΥΣΗΣ: 

Δ.α: Από τον Προϊστάμενο του Τμήματος Αστικής Κα¬ 
τάστασης και Αλλοδαπών και Μετανάστευσης Νομού 
Αχάίας. 

1. Ο έλεγχος των προϋποθέσεων για την κτήση της ελ¬ 
ληνικής ιθαγένειας. 

2. Η εξέταση της πληρότητας των δικαιολογητικών και 
της αίτησης του προς πολιτογράφηση αλλοδαπού. 

3. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων καιτων κεντρικών φορέων), εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενι¬ 
κών εγκυκλίων. 

4. Τα έγγραφα με τα οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

5. Τις πράξεις με τις οποίες τίθενται στο Αρχείο έγγρα¬ 
φα που δεν απαιτούν ενέργεια. 

Δ.β: Από τον Προϊστάμενο Αστικής Κατάστασης και 
Αλλοδαπών και Μετανάστευσης Νομού Αιτωλοακαρνα¬ 
νίας. 

1. Η έκδοση απόφασης για την χορήγηση ή ανανέωση 
της άδειας παραμονής αλλοδαπών, του Νομού Αιτωλοα¬ 
καρνανίας. 

2. Η κλήση σε συνέντευξη ενώπιον της Επιτροπής Με¬ 
τανάστευσης του Νομού Αιτωλοακαρνανίας. 

3. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων καιτων κεντρικών φορέων), εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενι¬ 
κών εγκυκλίων. 

4. Τα έγγραφα με τα οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

5. Τις πράξεις με τις οποίες τίθενται στο Αρχείο έγγρα¬ 
φα που δεν απαιτούν ενέργεια. 

Δ.γ: Από τον Προϊστάμενο του Τμήματος Αστικής Κα¬ 
τάστασης και Αλλοδαπών και Μετανάστευσης Νομού 
Ηλείας. 

1. Η έκδοση απόφασης για την χορήγηση ή ανανέωση 
της άδειας παραμονής αλλοδαπών, του Νομού Ηλείας. 

2. Η κλήση σε συνέντευξη ενώπιον της Επιτροπής Με¬ 
τανάστευσης του Νομού Ηλείας. 

3. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων καιτων κεντρικών φορέων), εφόσον δεν είναι 


γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενι¬ 
κών εγκυκλίων. 

4. Τα έγραφα με τα οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

5. Τις πράξεις με τις οποίες τίθενται στο Αρχείο έγγρα¬ 
φα που δεν απαιτούν ενέργεια. 

Δ.δ: Από τον Προϊστάμενο του Τμήματος Ελέγχου. 

1. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων καιτων κεντρικών φορέων), εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό πλην των γενικών 
εγκυκλίων. 

2. Τα έγγραφα μετά οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

3. Τις πράξεις με τις οποίες τίθενται στο Αρχείο έγγρα¬ 
φα που δεν απαιτούν ενέργεια. 

Δ.ε: Από τον Προϊστάμενο του Τμήματος Κοινωνικής 
Ένταξης. 

1. Τα έγγραφα με τα οποία παρέχονται πληροφορίες ή 
στοιχεία προς άλλες αρχές ή υπηρεσίες (εκτός των 
Υπουργείων καιτων κεντρικών φορέων), εφόσον δεν είναι 
γενικότερου ενδιαφέροντος και εφόσον έχουν χαρακτή¬ 
ρα προπαρασκευαστικό ή διαβιβαστικό, πλην των γενι¬ 
κών εγκυκλίων. 

2. Τα έγγραφα μετά οποία επιδιώκεται η συγκέντρωση 
στοιχείων και πληροφοριών, εκτός από τις γενικές εγκυ¬ 
κλίους. 

3. Τις πράξεις με τις οποίες τίθενται στο Αρχείο έγγρα¬ 
φα που δεν απαιτούν ενέργεια. 

Δ.στ: Από τον Προϊστάμενο του Τμήματος Γραμματει- 
ακής Υποστήριξης. 

1. Αποφάσεις, έγγραφα ή άλλες πράξεις άσκησηςτων αρ¬ 
μοδιοτήτων του τμήματος γραμματείας όπως αυτές προ¬ 
κύπτουν από τηνπαρ. 2ετου άρθρου 2του Π.Δ/τος 69/2002. 

2. Την βεβαίωση του γνησίου της υπογραφής. 

3. Την θεώρηση των φωτοαντιγράφων των εγγράφων 
με βάση τα προσκομιζόμενα από τους ενδιαφερομένους 
πρωτότυπα. 

Δ.ζ: Από τον Προϊστάμενο του Γ ραφείου Γ ραμματεια- 
κής Υποστήριξης, του Τμήματος Αστικής Κατάστασης 
και Αλλοδαπών και Μετανάστευσης Νομού Αιτωλοα¬ 
καρνανίας. 

1. Αποφάσεις, έγγραφα ή άλλες πράξεις άσκησης των αρ¬ 
μοδιοτήτων του τμήματος γραμματείας όπως αυτές προκύ¬ 
πτουν από τηνπαρ. 2ετου άρθρου 2του Π.Δ./τος 69/2002. 

2. Την βεβαίωση του γνησίου της υπογραφής. 

3. Την θεώρηση των φωτοαντιγράφων των εγγράφων 
με βάση τα προσκομιζόμενα από τους ενδιαφερομένους 
πρωτότυπα. 

Δ.η: Από τον Προϊστάμενο του Γ ραφείου Γ ραμματεια- 
κής Υποστήριξης, του Τμήματος Αστικής Κατάστασης 
και Αλλοδαπών και Μετανάστευσης Νομού Ηλείας. 

1. Αποφάσεις, έγγραφα ή άλλες πράξεις άσκησηςτων αρ¬ 
μοδιοτήτων του τμήματος γραμματείας όπως αυτές προ¬ 
κύπτουν από τηνπαρ. 2ετου άρθρου 2του Π.Δ/τος 69/2002. 

2. Την βεβαίωση του γνησίου της υπογραφής. 

3. Την θεώρηση των φωτοαντιγράφων των εγγράφων 
με βάση τα προσκομιζόμενα από τους ενδιαφερομένους 
πρωτότυπα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΆΝΑΠΛΗΡΩΣΗ ΣΤΙΣ ΠΕΡΙΠΤΩΣΕΙΣ ΑΠΟΥΣΙΑΣ Η ΚΩ¬ 
ΛΥΜΑΤΟΣ: 

Σε περιπτώσεις απουσίας ή κωλύματος ενός από τους 
παραπάνω εξουσιοδοτούμενους η άσκηση «Με εντολή 
Γενικού Γραμματέα» των κατά τα ανωτέρω αντίστοιχων 
αρμοδιοτήτων, θα γίνεται ως εξής: 

α) Σε περιπτώσεις απουσίας ή κωλύματος του Γενικού 
Δ/ντή άσκηση των αντίστοιχων αρμοδιοτήτων θα γίνεται 
από τον Γ ενικό Γ ραμματέα. 

β) Σε περίπτωση απουσίας ή κωλύματος του Προϊστα¬ 
μένου της Δ/νσης, η άσκηση των αντίστοιχων αρμοδιοτή¬ 
των θα γίνεται από τον αναπληρωτή του. 

γ) Σε περίπτωση απουσίας ή κωλύματος των Προϊστα¬ 
μένων των Τμημάτων της Δ/νσης, η άσκηση των αντίστοι¬ 
χων αρμοδιοτήτων θα γίνεται από τον Προϊστάμενο της 
Δ/νσης. 

ΣΤ'ΤΕΛΙΚΕΣ ΔΙΑΤΑΞΕΙΣ: 

I. Οι αποφάσεις μας με αριθ. 4887/21.6.2001, 
7956/3.10.2001, 6340/10.6.2002 και 6521/12.6.2002, κα¬ 
θώς και κάθε προηγούμενη απόφαση, που αναφέρεται 
στα θέματα που ρυθμίζονται με την απόφασή μας αυτή ή 
ρυθμίζει τα θέματα αυτά διαφορετικά, καταργείται. 

II. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

III. Κατά τα λοιπά, εξακολουθούν να ισχύουν οι αριθμ. 
186/30.6.98, 241/18.8.98, 283/1.9.98, 301/15.9.98, 1204/ 
24.2.99, 8964/30.10.2001, 4459/2.4.2002 και 9622/ 
2.9.2002 αποφάσεις μας, που αφορούν εκχώρηση δικαι¬ 
ώματος υπογραφής. 

IV. Οι αρμοδιότητες που θα μεταβιβασθούν στην Περι¬ 
φέρεια, μετά την έκδοση της παρούσας, θα ασκούνται 
από εμάς μέχρι διαφορετικής ρυθμίσεωςτου θέματος. 

V. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

VI. Η παρούσα να δημοσιευθεί στην Εφημερίδα της Κυ¬ 
βερνήσεως (Τεύχος Β'). 

Πάτρα, 17 Ιανουάριου 2003 

Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-Φ- 

( 6 ) 

Απόκτηση Ελληνικής Ιθαγένειαςτου ΙΒΑΝΟΦΧΡΙΣΤΟ¬ 
ΦΟΡΟΥ του ΜΠΟΡΙΣ και της ΜΑΡΙΝΑΣ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 6914/18.11.2002 απόφαση της Γ ενικής Γ ραμμα¬ 
τέα Περιφέρειας Δυτικής Μακεδονίας γίνεται δεκτή η από 
5.9.2001 αίτηση του ομογενούς ΙΒΑΝΟΒ ΧΡΙΣΤΟΦΟΡΟΥ 
του ΜΠΟΡΙΣ και της ΜΑΡΙΝΑΣ περί αποκτήσεως της Ελ¬ 
ληνικής Ιθαγένειας και εγκρίνεται ο εξελληνισμός του κυ¬ 
ρίου ονόματος και του επωνύμου του, από ΙΒΑΝΟΒ 
ΧΡΙΣΤΟΦΟΡΟ σε ΙΩΑΝΝΙΔΗΣ ΧΡΗΣΤΟΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 


(7) 

Απόκτηση της ελληνικής ιθαγένειας της ομογενούς 
Αλεξάνοβα Όλγας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την 25761/31.12.2002 απόφαση του Γενικού Γραμ¬ 
ματέα Περιφέρειας Κρήτης γίνεται δεκτή η από 9.5.2001 
αίτηση της ομογενούς περί αποκτήσεως της Ελληνικής 
Ιθαγένειας και εγκρίνεται ο εξελληνισμός του κυρίου ονό¬ 
ματος και του επωνύμου της από Αλεξάνοβα Όλγα σε 
Αλεξανίδη Όλγα. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

( 8 ) 

Απόκτηση της ελληνικής ιθαγένειαςτου ομογενούς 

Αλεξάνοβ Αρσέν. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την 25762/31.12.2002 απόφαση του Γενικού Γραμ¬ 
ματέα Περιφέρειας Κρήτης γίνεται δεκτή η από 9.5.2001 
αίτηση της ομογενούς περί αποκτήσεως της Ελληνικής 
Ιθαγένειας και εγκρίνεται ο εξελληνισμός του κυρίου ονό¬ 
ματος καιτου επωνύμου της από Αλεξάνοβ Αρσέν σε Αλε- 
ξανίδης Αρσένης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

Αριθ. 7 ( 9 ) 

Έγκριση υπερωριακής εργασίας σε υπαλλήλους της 

Δ/νσης Τεχνικών Υπηρεσιών (Τμ. Μηχ. Εξοπλισμού) Ν. 

Καρδίτσας για το διάστημα 1.1.2003 έως 30.6.2003. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

Τις διατάξεις του Π.Δ. 30/96 «Κώδικας Νομ/κής 
Αυτ/σης». 

Τις διατάξεις του άρθρου 15 κ’ΐδτου Ν. 2503/97 «Διοί¬ 
κησης Οργάνωσης Στελέχωσητης Περιφέρειας, ρύθμιση 
θεμάτων για την τοπική Αυτ/σης και άλλες διατάξεις». 

Τις διατάξεις του άρθρου 15 του Ν. 2592/98 ΦΕΚ 
57717.3.98. 

Τις ειδικές έκτακτες υπηρεσιακές ανάγκες που παρου¬ 
σιάζονται (Χιονοπτώσεις πλημμύρες, πυρκαγιές κ.λπ.) για 
την αντιμετώπιση των οποίων η υπηρεσία μας απασχολεί 
υπαλλήλους και ειδικότερα τον τεχνικό εξοπλισμό με 
τους υπαλλήλους των πέραν του ωραρίου σε 24ωρη βά¬ 
ση και με εργασία σε νυχτερινές ώρες, ημέρες αργίας και 
Κυριακές. 

Τις διατάξεις του άρθρου 25 κ’27 του Ν. 2738/99 (ΦΕΚ 
180Ύ9.9.99). 

Το γεγονός ότι το ύψος της προκαλούμενης δαπάνης 
ανέρχεται σε ποσό 39.000 ΕΥΡΩ που θ’ αντιμετωπισθούν 
από την πίστωση που έχει εγγράφει στον προϋπολογισμό 
της ΝΑ του έτους 2003, αποφασίζουμε: 

Εγκρίνουμε να εργάζονται κατά το έτος 2003 και συ¬ 
γκεκριμένα από 1.1.2003 μέχρι 30.6.2003 οι υπάλληλοι 
που υπηρετούν στην Δ/νσηΤεχνικών Υπηρεσιών (Τμ. Μηχ. 
Εξοπλισμού) ως κατωτέρω: 

Υπηρεσία Προτεινόμενοι Ώρες 

υπάλληλοι απασχόλησης 

Δνση 

Τεχν. Υπηρ. 

Τμ. Μηχ. Εξ. 35 6000 

Η οριστική κατανομή και κατανομή κατά είδος εργασίας 
(Απογευματινή/νυχτερινή, Εξαιρέσιμων και Κυριακώντων 
ανωτέρω ωρών )θα γίνει από τον Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 10 Ιανουάριου 2003 
Ο Νομάρχης 
Β. ΑΝΑΓΝΩΣΤΟΠΟΥΛΟΣ 

-♦- 

Αριθ. 19135 (10) 

Καθιέρωση ωρών υπερωριακής εργασίας στους Γεωπό¬ 
νους της Δ/νσης Γεωργίας και Κτην/φίας Μεσσηνίας 
που ασχολούνται με το πρόγραμμα ΟΣΔΕ κατά τον Δε¬ 
κέμβριο 2002. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

Ι.Τον Νόμο 2738/9-9-99 ΦΕΚ 180 Α άρθρο 35παρ .7. 

2. Την υπ’αριθμ. 2/71447/13.12.2002 απόφαση 
Υπ.Οικ/κών- ΓΛΚ. 

3. Το έγγραφο ΟΠΕΚΕΠΕ 130780/17.12.2002. 

4. Τις ανάγκες της Δ/νσης Γεωργίας & Κτην/φίας Μεσ¬ 
σηνίας για κάλυψη υπερωριακής εργασίας στο πρόγραμ¬ 
μα ΟΣΔΕ, αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη αναγκών στο πρόγραμμα ΟΣΔΕ 
κατά μήνα Δεκέμβριο 2002 και ορίζουμε ώρες υπερωρια- 
κής εργασίας με δαπάνη 1.100 Ευρώ. 

Η δαπάνη αυτή θα βαρύνει τον προϋπολογισμό της Ν.Α. 
Μεσσηνίας με Κωδικό ΝΟΜ. ΑΥΤ. 910-40 με κάλυψη πι¬ 
στώσεων από το Υπ. Γεωργίας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 20 Δεκεμβρίου 2002 

Ο Νομάρχης 
ΔΗΜ. ΔΡΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη 1770/30.12.2002 απόφαση του Υπουργού Γεωρ¬ 
γίας που δημοσιεύθηκε στο ΦΕΚ 11/13.1.2003/τ.Β' διορ¬ 
θώνεται το θέμα της απόφασης όπου αυτό αναφέρεται 
από το λανθασμένο «Παραχώρηση κοινοχρήστων εκτά- 


σεωντου αγρ/τος ΒΟΥΡΒΑ Σπάτων Ν. Αττικής στο σωστό 
«Εκτάσεις αγρ/τος ΒΟΥΡΒΑ Σπάτων Αττικής». 

(Από το Υπουργείο Γ εωργίας) 

- ♦ - 

( 12 ) 

Στην5573/11.9.2002απόφασητηςΓ.Γ. Περιφ.Δυτ. Μα¬ 
κεδονίας που δημοσιεύθηκε στο ΦΕΚ 1307/τ.Β'/9.10.2002 
διορθώνεται το πατρώνυμο της ΕΛΙΝΑ ΜΥΡΟΦΟΡΟΒΑ, 
από το λα νθ ασμένο το υ X Ρ Η ΣΤΟ Υ, στο ο ρ θ ό το υ X ΡI ΣΤΟ - 
ΦΟΡΟΥ. 

(Από την Περιφέρεια Δυτ. Μακεδονίας) 

- ♦ - 

(13) 

Στο ΦΕΚ 411/β’ τεύχος/5.4.2002 στο οποίο δημοσιεύ¬ 
θηκε η 1000/22.2.2002 απόφαση του Γ ενικού Γ ραμματέα 
Περιφέρειας Κεντρικής Μακεδονίας και αφορά την από¬ 
κτηση Ελληνικής ιθαγένειας της ομογενούς Πόζοβα Ανα¬ 
στασίας του Βιτάλιου (αυξ. αριθμ. 33), διορθώνεται το 
επώνυμο της ομογενούς από το εσφαλμένο "Πόζοβα" στο 
ορθό "Καρσλίδου (Πόζοβα/πατρικό επίθετο)". 

(Από την Περιφέρεια Κεντρικής Μακεδονίας) 

- ♦ - 

(14) 

Στο ΦΕΚ 1223/β'τεύχος/20.9.2001 στο οποίο δημοσιεύ¬ 
θηκε η με αριθμό 4693/1.7.2002 απόφαση του Γενικού 
Γ ραμματέα Περιφέρειας Κεντρικής Μακεδονίας και αφο¬ 
ρά την απόκτηση Ελληνικής ιθαγένειας Της ομογενούς 
"Αποστολίδη Ειρήνατου Βίκτωρ (αυξ. αριθμ. 70), διορθώ¬ 
νεται το όνομα της ομογενούς από το εσφαλμένο "Ειρή- 
να" στο ορθό "Ειρήνη". 

(Απάτην Περιφέρεια Κεντρικής Μακεδονίας) 

- ♦ - 

(15) 

Στο ΦΕΚ 411/β' τεύχος/5.4.2002, στο οποίο δημοσιεύ¬ 
θηκε η με αριθμό 8314/14.2.2002 απόφαση του Γενικού 
Γ ραμματέα Περιφέρειας Κεντρικής Μακεδονίας και αφο¬ 
ρά την απόκτηση Ελληνικής Ελληνικής ιθαγένειας της 
ομογενούς Κοζμίδη Μπορίς του Ιβάν (αυξ. αριθμ. 13), 
διορθώνεται το πατρώνυμο του ομογενούς από το 
εσφαλμένο "Ιβάν" στο ορθό "Ιωάννη". 

(Απάτην Περιφέρεια Κεντρικής Μακεδονίας) 

- ♦ - 

(16) 

Στο ΦΕΚ 287/β’ τεύχος/8.3.2002, στο οποίο δημοσιεύ- 
θηκεη 7714/10.1.2002 απόφαση του Γενικού Γραμματέα 
Περιφέρειας Κεντρικής Μακεδονίας, και αφορά την από¬ 
κτηση Ελληνικής ιθαγένειας της ομογενούς Μαλισέβσκα 
Τετιάνατου Βίκτορ (αυξ. αριθμ. 36), διορθώνεται: 

Α. το όνομα της ομογενούς από το εσφαλμένο "Τετιάνα" 
στο ορθό 

"Τατιάνα" 

Β) το πατρώνυμο της ομογενούς από το εσφαλμένο "Βί¬ 
κτορ" στο ορθό 

"Βίκτωρ" 

(Απάτην Περιφέρεια Κεντρικής Μακεδονίας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιπ(1ρ: νννννν.θί.9Γ - β-ιτΐ3ίΙ: \λ/θ 6 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310) 423 956 

(2610) 638 109 
(26510) 87215 
(25310) 22 858 
(2410)597449 
(26610) 89 127/89 120 


ΗΡΑΚΛΕΙΟ - Πλ. Ελευθερίας 1 - Τ.Κ. 711 10 (2810) 396 223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (22510) 46 888 / 47 533 

ΒΟΛΟΣ - Ν. Γάτσου 20 - 2ας Νοεμβρίου 

Τ.Κ. 383 33 (24210) 31435-36 

ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 

ΚΑΛΑΜΑΤΑ - Διοικητήριο - Τ.Κ.241 00 (27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙεπΊθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


ΘΙΙΙΌ 

ΘΙΙΙΌ 

θιιιό 

ΘΙΙΙΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































